Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: Az 1996. évi I. törvény rendelkezései alapján a Magyar Televízió Közalapítvány tulajdonába került a Magyar
Paragraph Index: 1731

Az 1996. évi I. törvény rendelkezései alapján a Magyar Televízió Közalapítvány tulajdonába került a Magyar Televízió költségvetési szerv állami tulajdonban volt ingó- és ingatlan vagyona, valamint vagyoni értékű jogai. A közalapítvány gyakorolja az MTV Rt. vonatkozásában az alapítói és a részvényesi jogokat. A törvény 53. § (4) bekezdése szerint „a közalapítványokra e törvény eltérő rendelkezése hiányában a közalapítványokra vonatkozó általános szabályokat kell alkalmazni [...]”. A Polgári Törvénykönyv 74/G. § (1) bekezdése úgy rendelkezik, hogy „a közalapítvány olyan alapítvány, amelyet az Országgyűlés, a Kormány, valamint a helyi önkormányzat képviselő-testülete közfeladat ellátásának folyamatos biztosítása céljából hoz létre”. A hivatkozott § (2) bekezdése szerint „az (1) bekezdés alkalmazásában közfeladatnak minősül az az állami vagy helyi önkormányzati feladat, amelynek ellátásáról — jogszabály alapján — az államnak vagy az önkormányzatnak kell gondoskodnia”. Ilyenformán a Magyar Televízió Közalapítvány az 1996. évi I. törvényben meghatározott közfeladatot ellátó szerv, a kezelésében lévő adatok tehát az Avtv. fent idézett 2. § 3. pontja szerint — amennyiben nem személyes adatok — közérdekű adatnak minősülnek. Az üzleti titok fogalmát több jogszabály is meghatározza, a tisztességtelen piaci magatartás és a versenykorlátozás

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes